Cien. „Uzņēmējdarbības vadības un administrēšanas” un „Cilvēku resursu vadīšanas” maģistrant!

Lūdzam Jūs ievērot sekojošu informāciju:

**2017. gada 6. maijā notiks maģistru darbu priekšaizstāvēšana!**

**2017. gada 9. jūnijā notiks maģistru darbu aizstāvēšana!**

Profesionālās prakses atskaite un akadēmiskie parādi jānokārto **līdz 2017. gada 1. maijam.** Šo prasību neievērošanas gadījumā maģistrants netiks pielaists pie maģistra darba priekšaizstāvēšanas un darba aizstāvēšanas.

Tikai tie maģistranti, kuriem **nav** akadēmiskie un finanšu **parādi** un, kuri veiksmīgi nokārtojuši priekšaizstāvēšanu, tiks pielaisti pie maģistra darba aizstāvēšanas!

Pēc maģistra darba priekšaizstāvēšanas, jānodod aizpildīta apgaitas lapa, pretējā gadījumā diploms netiks izsniegts.

Prasības maģistra darba priekšaizstāvēšanai:

1. tikai Maģistrantūras padomes apstiprinātas maģistra darbu tēmas;
2. nepieciešama maģistra darba vadītāja atļauja;
3. darbam jābūt ne mazāk kā 80% gatavam;
4. jāuzrāda 1 eksemplārs neiesietā veidā;
5. priekšaizstāvēšanā (3-5 min.) prezentē darba mērķi, uzdevumus, aktualitāti, pētījuma objektu un secinājumus.

**Līdz 2017. gada 29. maijam** jānodod gatavs maģistra darbs 2 eksemplāros (viens cietajā, otrs mīkstajā vākā) ar pievienotu disku, kurā darbs ir ierakstīts, kā arī pievienotu maģistra darba vadītāja atsauksmi un referātu latviešu valodā, ja darbs nav rakstīts valsts valodā.

Ja maģistra darbs tiks nodots vēlāk, tas netiks recenzēts un maģistrants netiks pielaists pie aizstāvēšanas.

Nepieņems darbus, kuru tēmas nav apstiprinātas Maģistrantūras padomē un noformējums neatbilst maģistra darba struktūras un noformēšanas noteikumiem.

Darba recenzentu nosaka BSA Maģistrantūras padome.

Maģistra darba aizstāvēšanas norise:

1. prezentācija līdz 10 minūtēm (vēlams prezentācijā izmantot vizuālu informāciju);
2. recenzijas nolasīšana;
3. atbildes uz recenzenta un komisijas locekļu jautājumiem;
4. noslēguma replika.